CELEX: 62008TN0569
Language: mt
Date: 2008-12-22 00:00:00
Title: Kawża T-569/08: Rikors ippreżentat fit- 22 ta' Diċembru 2008 — Visonic vs UASI — Sedea Electronique (VISIONIC)

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/40
            
         Rikors ippreżentat fit-22 ta' Diċembru 2008 — Visonic vs UASI — Sedea Electronique (VISIONIC)
   (Kawża T-569/08)
   (2009/C 55/72)
   Lingwa tar-rikors: L-Ingliż
   Partijiet
   
      Rikorrenti: Visonic Ltd. (Tel Aviv, Iżrael) (rappreżentanti: A. Beschorner u C. Thomas, avukati)
   
      Konvenuta: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Sedea Electronique SA (Seclin, Franza)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u disinni) tal-14 ta' Ottubru 2008 fil-Każijiet magħquda R 946/2007-2 u R 1151/2007-2;
            
         
               —
            
            
               tiddikjara t-trade mark Komunitarja Nru 1 562 982 “VISIONIC” bħala invalida fir-rigward tal-prodotti kollha kkonċernati;
            
         
               —
            
            
               tikkundanna lill-UASI għall-ispejjeż sostnuti fil-kawża quddiem il-Qorti tal-Prim'Istanza u lill-parti l-oħra quddiem il-Bord tal-Appell tal-UASI tbati l-ispejjeż tal-proċeduri amministrattivi quddiem il-Bord tal-Appell;
            
         
               —
            
            
               tiffissa ġurnata għas-smigħ ta' din il-kawża.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal dikjarazzjoni ta' invalidità: Trade mark verbali “VISIONIC” għal prodotti fil-klassi 9
   
      Proprjetarju tat-trade mark Komunitarja: Il-parti l-oħra quddiem il-Bord tal-Appell
   
      Parti li qed titlob id-dikjarazzjoni ta' invalidità tat-trade mark Komunitarja: Ir-rikorrenti
   
      Deċiżjoni tad-Diviżjoni tal-Kanċellazzjoni: Talba għal dikjarazzjoni ta' invalidità parzjalment milqugħha
   
      Deċiżjoni tal-Bord tal-Appell: Appell fil-Każ 946/2007-2 milqugħ; id-deċiżjoni kkonċernata annullata biċ-ċaħdet tat-talba għall-annullament; Appell tal-Każ R 1151/2007-2 miċħud.
   
      Motivi invokati: Ksur tal-Artikoli 52(3), 8(1)(b) u tar-Regolament tal-Kunsill 40/94, kif ukoll tal-prinċipji ġenerali tal-liġi tat-trade mark għax il-Bord tal-Appell iddeċieda b'mod żbaljat li r-rikorrenti ta' l-kunsens tiegħu għar-reġistrazzjoni ta' trade mark Komunitarja li hija s-suġġett tar-rikors għal dikjarazzjoni ta' invalidità, u, bħala riżultat, naqas milli jeżamina jekk kienx hemm il-probabbiltà ta' konfużjoni bejn l-imsemmija trade marks eżistenti.